text: Mine sprængt ved Halk
  05 juli 2014 kl. 14.40
  Det gav et stort brag, da Forsvarets ammunitionsryddere sprængte en mine ved Halk sydøst for Haderslev. Det skriver TV SYDs seere på facebook.
  Lørdag eftermiddag blev en mine bragt til eksplosion ved Halk Skydebane. Det oplyser Syd- og Sønderjyllands Politi til TV SYD.
  Da minerne blev fundet lørdag formiddag, blev de først vurderet til at være granater, men det viste sig at være såkaldte personelminer, der er konstrueret til at dræbe eller lemlæste personer.
  Den ene mine var så farlig, at den skulle sprænges på stedet. Flere af TV SYDs seere var i nærheden, da det skete:
  - Hold da fast et brag! Det kunne mærkes i jorden et par km væk, skriver Thomas Toft Nielsen på TV SYDs facebookside.
  -Det var et stort brag og sky, skriver Kaja Lund Lassen.
  De resterende miner har Forsvaret taget med sig, og området omkring Skydebanen er nu frit igen.
  